NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 794/2015

**1497a**

# S p o l o č n á s p r á v a

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497)** **vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1709 zo 6. mája 2015 pridelilavládny návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497)týmto výborom Národnej rady Slovenskej republiky:

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre verejnú správu a regionálny rozvoj.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* Výbor Národnej rady Slovenskej republiky pre financie a rozpočet (uzn. č. 431 zo dňa 9. júna 2015)
* Ústavnoprávny výbor Národnej rady Slovenskej republiky (uzn. č. 606 zo dňa 9. júna 2015)
1. Výbor Národnej rady Slovenskej republiky pre verejnú správu a regionálny rozvoj o návrhu zákona **nerokoval**, nakoľko podľa § 52 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy:

1. **K názvu vládneho návrhu zákona**

V názve vládneho návrhu zákona sa slová „mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov“ nahrádzajú slovami „menia a dopĺňajú niektoré zákony“.

V nadväznosti na doplnenie nového článku je potrebné zmeniť názov vládneho návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. **K čl. I sa za doterajší bod 2 vkladajú nové body 3 a 4, ktoré znejú:**

 „3. V § 9 sa odsek 1 dopĺňa písmenom n), ktoré znie:

 „n) Kancelárie Súdnej rady Slovenskej republiky.“.

4. V § 9 ods. 5 prvej vete sa za slová „Najvyšší súd Slovenskej republiky“ vkladajú slová „a Kancelária Súdnej rady Slovenskej republiky“ a v druhej vete sa za slová „Najvyššieho súdu Slovenskej republiky“ vkladajú slová „a kapitoly Kancelárie Súdnej rady Slovenskej republiky.“.“.

 Doterajšie body 3 až 11 primerane prečíslujú.

Navrhovaná úprava nadobúda účinnosť 1. januára 2016, čo sa premietne do ustanovení o účinnosti.

Z dôvodu zmeny legislatívy a postavenia predsedu Súdnej rady Slovenskej republiky sa Kancelária Súdnej rady Slovenskej republiky ustanovuje samostatnou kapitolou štátneho rozpočtu. V nadväznosti na túto zmenu sa upravuje aj spôsob predkladania návrhu rozpočtu a návrhu štátneho záverečného účtu Kancelárie Súdnej rady Slovenskej republiky.

**Ústavnoprávny výbor NR SR**

**Gestorský výbor odporúča schváliť.**

1. **K čl. II (zákon č. 583/2004 Z. z. o rozpočtových pravidlách územnej samosprávy)**

V čl. II sa za doterajší bod 6 vkladá nový bod 7, ktorý znie:

„7. V § 17 ods. 12 sa na konci pripájajú tieto vety: „Pokuta za prekročenie dlhu23b) sa ukladá z podielu celkovej sumy dlhu obce alebo vyššieho územného celku ku koncu príslušného rozpočtového roka na skutočných bežných príjmoch predchádzajúceho rozpočtového roka; do celkovej sumy dlhu obce alebo vyššieho územného celku podľa odsekov 7 a 8 sa nezapočítavajú záväzky z prijatia návratných zdrojov financovania podľa § 19 ods. 24 a záväzky obce v nútenej správe alebo vyššieho územného celku v nútenej správe. Ak sa medziročne podiel dlhu obce alebo vyššieho územného celku na skutočných bežných príjmoch predchádzajúceho rozpočtového roka zvýši, pokuta za prekročenie dlhu23b) sa uloží vo výške 5 % z tohto medziročného zvýšenia. Pokuta za prekročenie dlhu23b) sa neukladá, ak nepresiahne sumu 40 eur.“.

V nadväznosti na platnú úpravu ústavného zákona č. 493/2011 Z. z. o rozpočtovej zodpovednosti navrhujem doplnenie odseku 12 v § 17 vo vzťahu k ukladaniu pokút podľa čl. 6 ods. 3 ústavného zákona.

Výpočet výšky pokuty bude vychádzať z celkovej sumy dlhu obce alebo vyššieho územného celku na konci rozpočtového roka.

 Z celkovej sumy dlhu obce alebo vyššieho územného celku sa budú odpočítavať nielen záväzky vymedzené v odseku 8 súčasne platného znenia tohto zákona, (t.j. záväzky z pôžičky poskytnutej z Audiovizuálneho fondu, záväzky z úveru poskytnutého zo Štátneho fondu rozvoja bývania a záväzky z návratných zdrojov financovania prijatých na predfinancovanie vymedzeného okruhu podpory spoločných programov Slovenskej republiky a Európskej únie), ale pre potreby ukladania pokút podľa ústavného zákona sa navrhuje ich rozšírenie aj o záväzky z prijatia návratných zdrojov financovania na splatenie záväzkov v nútenej správe prijaté za účelom jej ukončenia a záväzky obce alebo vyššieho územného celku, ktoré sú v nútenej správe.

Pokuta sa uloží opakovane v prípade, ak bude podiel celkovej sumy dlhu obce alebo vyššieho územného celku na skutočných bežných príjmoch predchádzajúceho rozpočtového roka v nasledujúcich rozpočtových rokov vyšší, ako ku koncu predchádzajúceho rozpočtového roka. V prípade medziročného nárastu podielu celkovej sumy dlhu na skutočných bežných príjmoch predchádzajúceho rozpočtového roka, bude výška ďalšej pokuty 5 % z tohto medziročného nárastu.

Pokuta sa neuloží v prípade, ak jej výška nepresiahne sumu 40 eur obdobne ako pri ukladaní pokút podľa § 31 zákona č. 523/2004 Z. z. o rozpočtových pravidlách verejnej správy.

**Výbor NR SR pre financie a rozpočet**

**Gestorský výbor odporúča schváliť.**

1. **Za doterajší čl. II sa vkladá nový čl. III, ktorý znie:**

„Čl. III

Zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení zákona č. 267/2003 Z. z., zákona č. 426/2003 Z. z., zákona č. 267/2003 Z. z., zákona č. 548/2003 Z. z., zákona č. 458/2003 Z. z., zákona č. 523/2004 Z .z., zákona č. 597/2008 Z. z., zákona č. 290/2009 Z. z., zákona č. 291/2009 Z. z., zákona č. 400/2009 Z. z., zákona č. 495/2010 Z. z., zákona č. 467/2011 Z. z., zákona č. 110/2012 Z. z., zákona č. 195/2014 Z. z., zákona č. 261/2014 Z. z. a zákona č. 322/2014 Z. z. sa mení takto:

V § 9 odsek 3 znie:

„(3) Kancelária súdnej rady je rozpočtová organizácia.“.“.

Nasledujúci článok sa primerane prečísluje.

Navrhovaná úprava nadobúda účinnosť 1. januára 2016, čo sa premietne do ustanovení o účinnosti.

Ustanovenie Kancelárie Súdnej rady Slovenskej republiky ako samostatnej kapitoly štátneho rozpočtu sa premieta do znenia zákona o Súdnej rade Slovenskej republiky.

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1,2,3,4** hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

 vládny návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497a) bola schválená uznesením gestorského výboru č 441 zo 16. júna 2015. Výbor určil poslanca **Milana Mojša** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2 a ods. 4, § 84 ods. 2 a § 86 zákona č. 350/1996 Z. z.).

Bratislava 16. júna 2015

**Daniel D u c h o ň, v.r.**

**predseda**

 **Výboru NR SR pre financie a rozpočet**